ขอคำปรึกษาค่ะ แท้งหลังจากถอดห่วง ตอนอายุครรภ์ 3อาทิตย์ มีเลือดออก2วันพร้อมกับก้อนที่เหมือนพุงปลา ไม่ปวดท้อง ไม่คัดเต้านมอีก ผ่านไป1อาทิตย์ ได้มี พสพ กับสามี หลังจากนั้น2อาทิตย์ต่อมามีอาการคัดเต้านม ตาลาย อ่อนเพลีย ตรวจการตั้งครรภ์ขึ้น 2ขีด จึงกลับไปหา ทำการตรวจผ่านช่องท้อง ไม่พบถุงตั้งครรภ์แต่ผนังมดลูกหนาขึ้น จึงให้ตรวจเลือด ครั้งแรก hcgได้ 316 ครั้งที่ 2 ลดลง เหลือ 292 จึงนัดให้ตรวจเลือดอีกครั้ง 2 อาทิตย์ หลังจากนี้ แต่ไม่มีเลือดออก อาการคัดเต้านมยังอยู่ ตอนนี้กังวลมากเลยค่ะ ขอให้ผลออกมาในทางที่ดี
สวัสดีค่ะ หลังจากการแท้ง หากไม่ได้เริ่มคุมกำเนิด แล้วได้มีเพศสัมพันธ์ ก็จะมีโอกาสตั้งครรภ์ได้ค่ะ ดังนั้น หากหลังจากที่มีเพศสัมพันธ์ไป 2 สัปดาห์ หรือหลังแท้งไป 3 สัปดาห์แล้วได้ตรวจหาการตั้งครรภ์แล้วพบขึ้น 2 ขีด ก็อาจเกิดจากมีการตั้งครรภ์ใหม่ได้ หรืออาจเป็นเพราะระดับฮอร์โมนหลังการแท้งยังไม่ลดลงจนเป็นปกติทั้งนี้ หากได้ไปพบแพทย์และตรวจดูค่าระดับฮอร์โมน HCG แล้ว มีค่าอยู่ที่ 316 mIU/ml ซึ่งก็เป็นค่าที่พบได้หลังจากที่มีการปฏิสนธิไปแล้ว 2 สัปดาห์ (หรืออายุครรภ์ 4 สัปดาห์) ดังนั้น อาจต้องมีการตรวจติดตามต่อไป จึงจะทราบได้ว่ามีการตั้งครรภ์ใหม่เกิดขึ้นหรือไม่ค่ะ ซึ่งหากแพทย์ได้นัดตรวจติดตามแล้ว ก็ให้ไปตรวจตามนัดค่ะ